# Kurt Maetzig

Kurt Maetzig (Berlín, 25 de gener de 1911 − Bollewick, Mecklemburg-Pomerània Occidental, 8 d'agost de 2012) fou un director de cinema alemany, que tingué un efecte significatiu en la indústria cinematogràfica de la República Democràtica Alemanya. Fou un dels directors de cinema més respectats de l'Alemanya Oriental.

## Biografia

Va néixer el 25 de gener de 1911 a Berlín, essent fill de Robert Maetzig i Marie Lyon. Es va criar al barri de Charlottenburg de Berlín, on va obtenir una visió de la indústria del cinema des de molt aviat, ja que el seu pare era el propietari d'una fàbrica que hi produïa còpies de pel·lícules. Durant la Primera Guerra Mundial, es va quedar amb la seva àvia a Hamburg. Després del final de la guerra, es va traslladar a Berlín, on va completar la seva educació secundària al Leibniz-Oberrealschule. A continuació, es va matricular a la Universitat Tècnica de Múnic (TUM), on va estudiar química, enginyeria i economia política i dels negocis. També va estudiar sociologia, psicologia i dret durant un any a la Sorbona de París.
A finals de 1920, va treballar a la fàbrica del seu pare durant les vacances, adquirint experiència en tots els àmbits de la producció cinematogràfica. Va començar a rodar les seves pròpies pel·lícules el 1932, i tres anys més tard va impulsar el seu propi taller de dibuixos animats, on també va treballar en títols i crèdits d'obertura de curtmetratges.
Després de retirar-se, visqué fins a la seva mort al districte de Wildkuhl de la ciutat de Bollewick, Mecklemburg-Pomerània Occidental, i tingué tres fills.

## Filmografia

| 1946: Der Augenzeuge (noticiari setmanal) 1946: Berlin im Aufbau (documental) 1946: Musikalischer Besuch (documental) 1946: 1.Mai 1946 (documental) 1946: Leipziger Messe 1946 (documental) 1946: Einheit SPD - KPD (documental) 1947: Ehe im Schatten 1949: Die Buntkarierten 1950: Der Rat der Götter 1950: Immer bereit (documental) 1950: Familie Benthin 1951: Die Sonnenbrucks 1952: Roman einer jungen Ehe 1954: Ernst Thälmann - Sohn seiner Klasse 1955: Ernst Thälmann - Führer seiner Klasse | 1956: Schlösser und Katen 1957: Vergeßt mir meine Traudel nicht 1958: Das Lied der Matrosen 1960: Der schweigende Stern 1961: Septemberliebe 1961: Der Traum des Hauptmann Loy 1961: Der Schatten 1963: An französischen Kaminen 1964: Preludio 11 1965: Das Kaninchen bin ich 1967: Das Mädchen auf dem Brett 1967: Die Fahne von Kriwoj Rog 1970: Aus unserer Zeit 1972: Januskopf 1976: Mann gegen Mann |

## Premis

* 1949: Premi Bambi, per Ehe im Schatten
* 1949: Premi Nacional de la República Democràtica Alemanya (classe II), per Ehe im Schatten i Die Buntkarrierten (ex aequo)
* 1950: Premi Nacional de la República Democràtica Alemanya (classe I), per Der Rat der Götter (ex aequo)
* 1954: Premi Nacional de la República Democràtica Alemanya (classe I), per Ernst Thälmann - Sohn seiner Klasse (ex aequo)
* 1959: Premi Nacional de la República Democràtica Alemanya (classe II), per Das Lied der Matrosen (ex aequo)
* 1961: Orde del Mèrit Patriòtic en Argent
* 1968: Premi Nacional de la República Democràtica Alemanya (classe I), per Die Fahne von Kriwoj Rog (ex aequo)
* 1986: Orde del Mèrit Patriòtic en Or

## Referències

* ↑ Brockmann, Stephen. A Critical History of German Film (en anglès). Camden House, 1 de novembre 2010, pàg. 215. ISBN 978-1-57113-468-4 [Consulta: 8 agost 2012].
* ↑ «Mor als 101 anys Kurt Maetzig, el cineasta del règim comunista alemany». Ara.cat, 08-08-2012. [Consulta: 8 agost 2012].
* ↑ «Kurt Maetzig - Biographie» (en alemany). Film-Zeit.de. Arxivat de l'original el 2011-07-16. [Consulta: 8 agost 2012].